b'\n_START_ARTICLE_\nFuku\xc5\xa1ima, Fuku\xc5\xa1ima\n_START_SECTION_\nZgodovina\n_START_PARAGRAPH_\nFuku\xc5\xa1ima se je neko\xc4\x8d imenovala Shinobu-no-sato, \xc5\xa0inobujeva vas. V 12. stoletju je Suginome Taro zgradil grad Suginome in vas se je za\xc4\x8dela razvijati kot grajsko naselje, ki je obkro\xc5\xbealo grad Fuku\xc5\xa1ima. Med obdobjem Edo se je s pridelovanjem svile za\xc4\x8del resnej\xc5\xa1i vzpon Fuku\xc5\xa1ime, njeno ime je postalo znano tudi v Kjotu. Po prenovi Meiji je bil v Fuku\xc5\xa1imi leta 1868 ustanovljen prefekturni urad, odprta je bila tudi izpostava Japonske Banke, ki je bila prva v regiji Tohoku. Mesto je bilo ustanovljeno 1. aprila 1907. 1. julija 2008 se je z mestom zdru\xc5\xbeila bli\xc5\xbenja vas Iino.\n_START_SECTION_\nNesre\xc4\x8da v jedrski elektrarni Fuku\xc5\xa1ima Dai\xc4\x8di\n_START_PARAGRAPH_\n12. marca 2011 je pri\xc5\xa1lo do eksplozije v jedrskem reaktorju elektrarne Fuku\xc5\xa1ima 1, , ki jo upravlja Tokyo Electric Power Company (TEPCO), in je bila posledica \xc5\xa1kode, ki jo je elektrarna utrpela po sendajskem potresu dan pred tem. 11. aprila 2011 so razglasili 7. stopnjo jedrske nevarnosti. Tako stopnjo sevanja je imela le elektrarna \xc4\x8cernobil.'